**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 12-5-2024

 **ΠΡΟΣ: Μ.Μ.Ε. Κω**

**Μήνυμα του Δημάρχου Κω Θεοδόση Νικηταρά**

**για την Ημέρα της Μητέρας**

Η Γιορτή της Μητέρας, μας δίνει την ευκαιρία να τονίσουμε την σημασία και το ρόλο της μάνας στη ζωή μας και στην κοινωνία μας.

Να εκφράσουμε την ευγνωμοσύνη μας στο πιο ιερό πρόσωπο της ύπαρξής μας.

Μητέρα σημαίνει αγάπη και προσφορά. Ευθύνη και θυσίες.

Η Πολιτεία οφείλει στήριξη στους νέους ανθρώπους, σε όλα τα ζευγάρια που δημιουργούν οικογένεια, πρώτα από όλα στην άνεργη, στην εργαζόμενη, στην πολύτεκνη μητέρα.

Η προστασία των δικαιωμάτων της γυναίκας και η στήριξη του ρόλου της μητέρας, πρέπει να τεθούν σε προτεραιότητα.

Ειδικά στην εποχή μας που η υπογεννητικότητα υπονομεύει την εξέλιξη της κοινωνίας μας.

Εκφράζω τον σεβασμό μου σε όλες τις μητέρες, όλου του κόσμου.